REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj: 06-2/167-24

22. novembar 2024. godine

B e o g r a d

ZAPISNIK

17. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 22. NOVEMBAR 2024. GODINE

Sednica je počela u 10,00 časova.

 Sednicom je predsedavao Arsić Veroljub, predsednik Odbora.

Sednici su prisustvovali članovi Odbora: Aleksić Zagorka, Bajatović Dušan, Bajić Živan, Beloica Martać Ana, Davidovac Tijana, Krstić Nenad, Mitrović Nenad, Mitrović Peđa, Nikezić Dušan i Ujhelji Akoš.

Sednici je prisustvovao i zamenik člana Odbora, Mihajlovski Ilo (zamenik Marković M. Dragana).

Član Odbora Milijić Svetlana pristupila je sednici Odbora u toku zajedničkog načelnog i jedinstvenog pretresa po svim tačkama dnevnog reda.

U toku diskusije po tačkama dnevnog reda članovi Odbora Dušan Nikezić i Peđa Mitrović napustili su salu u kojoj se održavala sednica Odbora.

Sednici nisu prisustvovali članovi Odbora: Aleksić Miroslav, Jelić Vladimir, Radosavljević Nikola i Pavlović Branko niti njihovi zamenici.

Na poziv predsednika Odbora, sednici su prisustvovali predstavnici Ministarstva finansija: Slavica Savičić, državni sekretar, Dragan Demirović, Vojislav Lazarević i Ognjen Popović, pomoćnici ministra, Olivera Zdravković iz Sektora za finansijski sistem; Zoran Gašić, direktor Uprave za igre na sreću; Željko Radovanović, direktor Uprave za sprečavanje pranja novca i Marina Nojkić Lazarević i Dragan Babić, savetnik u Upravi za javni dug; predstavnici Ministarstva nauke, tehnološkog razvoja i inovacija: Smiljana Krivokuća i Teodora Ilić; predstavnici Ministarstva rudarstva i energetike: Jovana Joksimović i Radoš Popadić, pomoćnici ministra i Milan Macura, direktor Uprave za finansiranje i podsticanje energetske efikasnosti.

Na predlog predsednika, Odbor je većinom glasova (9 glasova za, 2 uzdržana,1 nije glasao) utvrdio sledeći

D n e v n i r e d:

1. Pokretanje postupka za izbor predsednika i četiri člana Saveta guvernera Narodne banke Srbije;

2. Razmatranje Predloga zakona o Agenciji za osiguranje depozita, koji je podnela Vlada (broj 011-2648/24 od 8. novembra 2024. godine), u načelu;

3. Razmatranje Predloga zakona o izmenama i dopunama Zakona o porezu na dodatu vrednost, koji je podnela Vlada (broj 011-2571/24 od 4. novembra 2024. godine), u načelu;

4. Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada (broj 011-2641/24 od 8. novembra 2024. godine), u načelu;

5. Razmatranje Predloga zakona o izmenama i dopunama Zakona o ograničavanju raspolaganja imovinom u cilju sprečavanja terorizma i širenja oružja za masovno uništenje, koji je podnela Vlada (broj 011-2644/24 od 8. novembra 2024. godine), u načelu;

6. Razmatranje Predloga zakona o izmenama i dopunama Zakona o akcizama, koji je podnela Vlada (broj 011-2646/24 od 8. novembra 2024. godine), u načelu;

7. Razmatranje Predloga zakona o izmenama Zakona o osiguranju depozita, koji je podnela Vlada (broj 011-2650/24 od 8. novembra 2024. godine), u načelu;

8. Razmatranje Predloga zakona o izmenama i dopunama Zakona o javnoj svojini, koji je podnela, koji je podnela Vlada (broj 011-2653/24 od 8. novembra 2024. godine), u načelu;

9. Razmatranje Predloga zakona o izmenama i dopunama Zakona o igrama na sreću, koji je podnela Vlada (broj 011-2674/24 od 8. novembra 2024. godine), u načelu;

10. Razmatranje Predloga zakona o izmenama i dopunama Zakona o sprečavanju pranja novca i finansiranja terorizma, koji je podnela Vlada (broj 011-2656/24 od 8. novembra 2024. godine), u načelu;

11. Razmatranje Predloga zakona o zaduživanju Republike Srbije kod Banke Poštanske štedionica, akcionarsko društvo, Beograd za potrebe finansiranja Projekta izgradnje saobraćajnica sa infrastrukturom na Makiškom polju, koji je podnela Vlada (broj 011-2647/24 od 8. novembra 2024. godine), u načelu;

12. Razmatranje Predloga zakona o zaduživanju Republike Srbije kod Banke Poštanska štedionica, akcionarsko društvo, Beograd za potrebe finansiranja Projekta izgradnje tunelske veze između Karađorđeve ulice do Dunavske padine, koji je podnela Vlada (broj 011-2651/24 od 8. novembra 2024. godine), u načelu;

13. Razmatranje Predloga zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Akcionarskog društva "Elektromreža Srbije" Beograd (projekat "Regionalni program energetske efikasnosti u prenosnom sektoru II - Transbalkanski elektroenergetski koridor, sekcija III i sekcija IV"), koji je podnela Vlada (broj 011-2654/24 od 8. novembra 2024. godine), u načelu;

14. Razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za projekat "Dobri poslovi za Srbiju", koji je podnela Vlada (broj 011-2645/24 od 8. novembra 2024. godine);

15. Razmatranje Predloga zakona o potvrđivanju Ugovora o zajmu (Projekat jačanja infrastrukture za navodnjavanje u različitim područjima), između Fonda za razvoj Saudijske Arabije i Republike Srbije, koji je podnela Vlada (broj 011-2649/24 od 8. novembra 2024. godine);

16. Razmatranje Predloga zakona o potvrđivanju Ugovora o zajmu - Projekat razvoja operatora prenosnog sistema (Faza 1), između Fonda za razvoj Saudijske Arabije i Republike Srbije, koji je podnela Vlada (broj 011-2652/24 od 8. novembra 2024. godine);

17. Razmatranje Predloga zakona o potvrđivanju Ugovora o zajmu (Projekat izgradnje BIO4 Kampusa u Beogradu), između Fonda za razvoj Saudijske Arabije i Republike Srbije, koji je podnela Vlada (broj 011-2655/24 od 8. novembra 2024. godine).

\* \* \*

 Na predlog predsednika, Odbor je većinom glasova (9 glasova za, 3 protiv) prihvatio predlog da se obavi zajednički načelni i jedinstveni pretres po svim tačkama dnevnog reda, u skladu sa članom 76. Poslovnika Narodne skupštine, s tim da će se Odbor izjašnjavati o svakoj tački pojedinačno.

 Pre prelaska na rad po utvrđenom dnevnom redu Odbor je, većinom glasova (9 glasova za, 2 uzdržana, 1 nije glasao), usvojio zapisnike sa 15. i 16. sednice Odbora, bez primedbi.

**\* \* \***

 **ZAJEDNIČKI NAČELNI I JEDINSTVENI PRETRES O TAČ. 1-17. DNEVNOG REDA:** Pokretanje postupka za izbor predsednika i četiri člana Saveta guvernera Narodne banke Srbije, razmatranje Predloga zakona o Agenciji za osiguranje depozita, koji je podnela Vlada, razmatranje Predloga zakona o izmenama i dopunama Zakona o porezu na dodatu vrednost, koji je podnela Vlada, razmatranje Predloga zakona o izmenama i dopunama Zakona o poreskom postupku i poreskoj administraciji, razmatranje Predloga zakona o izmenama i dopunama Zakona o ograničavanju raspolaganja imovinom u cilju sprečavanja terorizma i širenja oružja za masovno uništenje, koji je podnela Vlada, razmatranje Predloga zakona o izmenama i dopunama Zakona o akcizama, koji je podnela Vlada, razmatranje Predloga zakona o izmenama Zakona o osiguranju depozita, koji je podnela Vlada, razmatranje Predloga zakona o izmenama i dopunama Zakona o javnoj svojini, koji je podnela Vlada, razmatranje Predloga zakona o izmenama i dopunama Zakona o igrama na sreću, koji je podnela Vlada, razmatranje Predloga zakona o izmenama i dopunama Zakona o sprečavanju pranja novca i finansiranja terorizma, koji je podnela Vlada, razmatranje Predloga zakona o zaduživanju Republike Srbije kod Banke Poštanske štedionica, akcionarsko društvo, Beograd za potrebe finansiranja Projekta izgradnje saobraćajnica sa infrastrukturom na Makiškom polju, koji je podnela Vlada, razmatranje Predloga zakona o zaduživanju Republike Srbije kod Banke Poštanska štedionica, akcionarsko društvo, Beograd za potrebe finansiranja Projekta izgradnje tunelske veze između Karađorđeve ulice do Dunavske padine, koji je podnela Vlada, razmatranje Predloga zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Akcionarskog društva "Elektromreža Srbije" Beograd (projekat "Regionalni program energetske efikasnosti u prenosnom sektoru II - Transbalkanski elektroenergetski koridor, sekcija III i sekcija IV"), koji je podnela Vlada, razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za projekat "Dobri poslovi za Srbiju", koji je podnela Vlada, razmatranje Predloga zakona o potvrđivanju Ugovora o zajmu (Projekat jačanja infrastrukture za navodnjavanje u različitim područjima), između Fonda za razvoj Saudijske Arabije i Republike Srbije, koji je podnela Vlada, razmatranje Predloga zakona o potvrđivanju Ugovora o zajmu (Projekat izgradnje BIO4 Kampusa u Beogradu), između Fonda za razvoj Saudijske Arabije i Republike Srbije, koji je podnela Vlada

Predsednik Odbora ukazao je na odredbe člana 22. Zakona o Narodnoj banci Srbije kojima je propisano da Savet guvernera NBS čine pet članova, uključujući i predsednika, koje bira Narodna skupština na predlog odbora nadležnog za poslove finansija, na pet godina, s pravom ponovnog izbora, s tim da se na izbor, nespojivost funkcija i sukob interesa članova Saveta guvernera shodno primenjuju odredbe člana 19. stav 3. i člana 20. ovog zakona. U nastavku je obavestio članove Odbora da Odbor na današnjoj sednici, saglasno članu 27. stav 3. Zakona, treba da konstatuje da je predsedniku Saveta guvernera dr Nebojši Saviću i članovima Saveta guvernera mr Ivanu Nikoliću i mr Nikoli Martinoviću, istekao mandat od pet godina na koji su izabrani, dok su članovi Saveta guvernera dr Stojan Stamenković i dr Miladin Kovačević u međuvremenu preminuli, te da je potrebno da pokrene postupak za utvrđivanje predloga kandidata za novi izbor funkcionera u ovom organu, koji će dostaviti Narodnoj skupštini. S tim u vezi, predložio je da Odbor uputi dopis predsednicima poslaničkih grupa u Narodnoj skupštini sa pozivom da dostave predloge kandidata za predsednika i četiri člana Saveta guvernera, u roku od 8 dana, sa biografijom kandidata, izjavom o prihvatanju kandidature i svom potrebnom dokumentacijom koja će taksativno biti navedena u dopisu koji se upućuje predsednicima poslaničkih grupa.

 Državni sekretar, Slavica Savičić obrazložila je prvih deset predloga zakona. U svom izlaganju predstavila je predlog Zakona o Agenciji za osiguranje depozita i navela da je predviđeno da se sredstva fonda za osiguranje koriste za finansiranje troškova, upravljanja sredstvima fonda i pokrivanje operativnih troškova Agencije, i dodala da je Agenciji dozvoljeno da pored dinarskih ulaže i devizna sredstva u dužničke hartije od vrednosti. Obrazlažući predlog Zakona o izmenama i dopunama Zakona o porezu na dodatu vrednost istakla je da je glavni razlog za njegovo donošenje stvaranje uslova za sačinjavanje preliminarne poreske prijave poreza na dodatu vrednost u sistemu elektronskih faktura. Uvođenje ove prijave ima za cilj unapređenje sistema oporezivanja. Državni sekretar je u daljem izlaganju o izmenama i dopunama Zakona o poreskom postupku i poreskoj administraciji navela da ona donosi novine na polju primene na fizička lica kao poreske obveznike, te da evidencija ima za cilj obezbeđivanje podataka koji su neophodni Poreskoj upravi za zakonito, pouzdano, ekonomično i efikasno sprovođenje poreskih propisa. U nastavku izlaganja obrazložila je predlog Zakona o izmena i dopunama Zakona o ograničavanju raspolaganju imovinom u cilju sprečavanja terorizma i širenja oružja za masovno uništenje i dodala da je obaveza koja proizilazi iz članstva u Savetu Evrope ocenjivanje i sprovođenje zakona iz oblasti krivične i finansijske regulative. Predstavljajući predlog Zakona o izmenama i dopunama Zakona o akcizama Slavica Savičić navela je da je osnovni razlog za njegovo donošenje sadržan u potrebi da se, u domenu politike akciza, kada se radi o oporezivanju akcizom duvanskih proizvoda i energenata postigne dalja harmonizacija akcizne politike sa standardima Evropske unije, kao i unapređenje sistema e- akciza. U nastavku je predstavila Predlog zakona o izmenama i dopunama Zakona o osiguranju depozita, koji ima za cilj da Agencija sredstva fonda drži na posebnim depozitnim računima otvorenim kod Narodne banke Srbije, i da ta sredstva ulažu na način kojim se umanjuje rizik i održava likvidnost fonda. Istakla je da se kod izmena i dopuna Zakona o javnoj svojini uvodi novi informacioni sistem za vođenje evidencije nepokretnosti , uvodi se obaveza katastra da po službenoj dužnosti izvrši upis javne svojine na kojima vlasnik nije poznat. Obrazlažući predlog Zakona o izmenama i dopunama Zakona o igrama na sreću, navela je da su predviđene brojne zabrane i ograničenja za maloletna lica , kao što su obaveze provere godišta lica, obaveze isticanja postera sa tekstom upozorenja o zavisnosti od kockanja, kao i zabrana služenja alkoholnih pića sa više od pet odsto alkohola. Povodom predloga Zakona o izmenama i dopunama Zakona o sprečavanju pranja novca i finasiranju terorizma Slavica Savičić naglasila je da se navedenim izmenama vrši usklađivanje sa najnovijim izmenama u međunarodnim standardima u oblasti sprečavanja pranja novca i finansiranju terorizma.

 Dragan Babić, savetnik u Upravi za javni dug, predstavio je ostale predloge zakona koji su na dnevnom redu. Što se tiče predloga Zakona o zaduženju Republike Srbije kod Banke Poštanska štedionica, Projekat izgradnje saobraćajnica sa infrastrukturom na Makiškom polju, istakao je da je Zakonom o budžetu za 2024. godinu odobreno zaduživanje za Projekat izgradnje infrastrukture saobraćajnica u iznosu od 180 miliona evra. Obrazlažući predlog Zakona o zaduženju Republike Srbije kod Banke Poštanske Štedionice za potrebe finansiranja Projekta izgradnje tunelske veze između Karađorđeve ulice do Dunavske padine, naveo je da zaduženje iznosi 215 milona evra. U pogledu predloga Zakona o davanju garancije u korist Nemačke razvojne banke naveo je da je ugovor zaključen 25. oktobra 2024. godinu u iznosu do 35 milona evra. U nastavku izlaganja predstavio je predlog Zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za projekat "Dobri poslovi za Srbiju" i dodao da je Sporazum potpisan 16. oktobra 2024. godine u iznosu od 50 milona evra. Dragan Babić je naveo da je Predlog zakona o potvrđivanju Ugovora o zajmu (Projekat jačanja infrastrukture za navodnjavanje u različitim područjima), između Fonda za razvoj Saudijske Arabije i Republike Srbije potpisan 16. oktobra 2024. godine, u Beogradu u iznosu od 75.000.000 USD. Što se tiče Ugovora o zajmu Projekat razvoja operatora prenosnog sistema (Faza 1), između Fonda za razvoj Saudijske Arabije i Republike Srbije, dodao je da zaduženje iznos 65.000.000 USD i ima za cilj izgradnju dvostrukog nadzemnog dalekovoda. Predstavnik Uprave za javni dug obrazložio je i predlog zakona o potvrđivanju Ugovora o zajmu (Projekat jačanja infrastrukture za navodnjavanje u različitim područjima), između Fonda za razvoj Saudijske Arabije i Republike Srbije i dodao da predloženi projekat ima za cilj uspostavljanje multidisciplinarnog naučnog centar na površini od oko 20 hektara, koji će doprineti razvoju oblasti biotehnologije i njene primene.

U diskusiji su učestvovali: Nikezić Dušan, Mitrović Peđa i Arsić Veroljub, članovi Odbora, čija su izlaganja tonski snimana.

\* \* \*

**PRVA TAČKA DNEVNOG REDA:** Pokretanje postupka za izbor predsednika i četiri člana Saveta guvernera Narodne banke Srbije

 Odbor je jednoglasno (11 glasova „za“) prihvatio predlog da se uputi dopis predsednicima poslaničkih grupa u Narodnoj skupštini sa pozivom da poslanička grupa dostavi predlog kandidata za predsednika i četiri člana Saveta guvernera Narodne Banke Srbije.

 Za izvestioca Odbora na sednici Narodne skupštine određen je Veroljub Arsić, predsednik Odbora.

 **DRUGA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o Agenciji za osiguranje depozita, koji je podnela Vlada, u načelu.

 Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**TREĆA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dodatu vrednost, koji je podnela Vlada, u načelu.

Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**ČETVRTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o poreskom postupku i poreskoj administraciji, koji je podnela Vlada, u načelu.

Odbor je odluku doneo većinom glasova (10 za, 1 protiv).

Za izvestioca Odbora na sednici Narodne skupštine određen je Veroljub Arsić, predsednik Odbora.

**PETA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o ograničavanju raspolaganja imovinom u cilju sprečavanja terorizma i širenja oružja za masovno uništenje, koji je podnela Vlada, u načelu.

 Odbor je odluku doneo većinom glasova (10 za, 1 protiv).

Za izvestioca Odbora na sednici Narodne skupštine određen je Veroljub Arsić, predsednik Odbora.

**ŠESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o akcizama, koji je podnela Vlada, u načelu.

Odbor je odluku doneo većinom glasova (10 za, 1 protiv).

Za izvestioca Odbora na sednici Narodne skupštine određen je Veroljub Arsić, predsednik Odbora.

**SEDMA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama Zakona o osiguranju depozita, koji je podnela Vlada, u načelu.

 Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**OSMA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o izmenama i dopunama Zakona o javnoj svojini, koji je podnela, koji je podnela Vlada, u načelu.

Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**DEVETA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o igrama na sreću, koji je podnela Vlada, u načelu.

 Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**DESETA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o sprečavanju pranja novca i finansiranja terorizma, koji je podnela Vlada, u načelu.

Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**JEDANAESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o zaduživanju Republike Srbije kod Banke Poštanske štedionica, akcionarsko društvo, Beograd za potrebe finansiranja Projekta izgradnje saobraćajnica sa infrastrukturom na Makiškom polju, koji je podnela Vlada, u načelu.

Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**DVANAESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o zaduživanju Republike Srbije kod Banke Poštanska štedionica, akcionarsko društvo, Beograd za potrebe finansiranja Projekta izgradnje tunelske veze između Karađorđeve ulice do Dunavske padine, koji je podnela Vlada, u načelu.

 Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**TRINAESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Akcionarskog društva "Elektromreža Srbije" Beograd (projekat "Regionalni program energetske efikasnosti u prenosnom sektoru II - Transbalkanski elektroenergetski koridor, sekcija III i sekcija IV"), koji je podnela Vlada , u načelu.

 Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**ČETRNAESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za projekat "Dobri poslovi za Srbiju", koji je podnela Vlada.

Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**PETNAESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o zajmu (Projekat jačanja infrastrukture za navodnjavanje u različitim područjima), između Fonda za razvoj Saudijske Arabije i Republike Srbije, koji je podnela Vlada.

Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**ŠESNAESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o zajmu - Projekat razvoja operatora prenosnog sistema (Faza 1), između Fonda za razvoj Saudijske Arabije i Republike Srbije, koji je podnela Vlada.

Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

 **SEDAMNAESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o zajmu (Projekat izgradnje BIO4 Kampusa u Beogradu), između Fonda za razvoj Saudijske Arabije i Republike Srbije, koji je podnela Vlada.

Odbor je odluku doneo većinom glasova (10 za, 1 protiv).

 Za izvestioca Odbora na sednici Narodne skupštine određen je Veroljub Arsić, predsednik Odbora.

 Sednica je završena u 11,30 časova.

Sednica je tonski snimana.

 SEKRETAR PREDSEDNIK

 Tijana Ignjatović Veroljub Arsić